
Според КСО чл.9, “когато лицето е работило при непълно работно време, осигурителният стаж се зачита пропорционално на законоустановеното работно време”. Какво става обаче, ако лице работи на непълно работно време, но въпреки това получава заплата над максималния осигурителен доход? И в този случай ли осигурителния му стаж се зачита пропорционално на законоустановеното работно време, въпреки че дори и да работи на пълен работен ден, няма да плаща повече данъци? Какви опции съществуват в този случай за наваксване на намаления осигурителен стаж? Може ли да бъде закупен? Или да се осигурява допълнително като СОЛ?


 

Осигурителен стаж при непълно работно време
===========================================

 

Когато лицето е работило при непълно работно време, осигурителният стаж се зачита пропорционално на законоустановеното работно време. Възможно е обаче да се осигурявате като СОЛ, ако дейността Ви по трудов договор предвижда подобна възможност за работа като СОЛ.  

С Кодекса за социално осигуряване (КСО) са предвидени следните възможности за така нареченото “закупуване” на осигурителен стаж:


а/ за времето на обучение за завършено висше или полувисше образование;  

б/ за времето на докторантурата, определо в нормативен акт за лицата, придобили образователна и научна степен “доктор”;  

в/до 5 години, недостигащ стаж за придобиване право на пенсия за осигурителен стаж и възраст по общия ред.  

Тези възможности са регламентирани с чл. 9а, ал. 1 и 2 от КСО, а по-детайлно са разгледани в чл. 45 и 45а от Наредбата за пенсиите и осигурителния стаж.


Поздрави,  

адв. Николина Митова  

0898 303092


